3. การประกอบธุรกิจของแต่ละสายผลิตภัณฑ์

1.  ลักษณะบริการ

  3.1.1 ธุรกิจรับจ้างประกอบรถโกคาร์ท และจักรยาน

ลักษณะทั่วไปของอุตสาหกรรมการรับจ้างประกอบรถโกคาร์ทและจักรยาน
เป็นธุรกิจรับจ้างประกอบตามคำสั่งของผู้ว่าจ้างประกอบเท่านั้น ดังนั้นลักษณะทั่วไปของธุรกิจนี้
ทั้งในด้านอุปสงค์และอุปทานจะแปรผันโดยตรงกับลักษณะของอุตสาหกรรมการผลิตรถโกคาร์ทและจักรยาน
โดยปกติแล้วผู้ผลิตจะทำการประกอบชิ้นส่วนรถโกคาร์ทและจักรยานและจัดจำหน่ายเอง
แต่เมื่อความต้องการตลาดมีมาก ผู้ผลิตไม่สามารถประกอบชิ้นส่วนได้ทันกับความต้องการ
จึงจำเป็นจะต้องว่าจ้างผู้รับจ้างประกอบให้ดำเนินการแทน
โดยผู้ว่าจ้างจะทำหน้าที่จัดหาชิ้นส่วนให้กับผู้รับจ้างประกอบ
ผู้รับจ้างประกอบจะทำหน้าที่แต่เพียงขั้นตอนการประกอบเท่านั้น ดังนั้น
ความเสี่ยงของผู้รับจ้างจะขึ้นอยู่กับคำสั่งซื้อของลูกค้าของผู้ว่าจ้างและกำลังการผลิตของผู้ว่าจ้างเป็นสำคัญ

หมายเหตุ: บริษัทได้หยุดดำเนินธุรกิจรับจ้างประกอบรถโกคาร์ท และจักรยานตั้งแต่ไตรมาสที่ 3
ของปี 2548

  3.1.2 ธุรกิจให้เช่าพื้นที่ อาคารและโรงงานในเขตปลอดอากร

บริษัทได้ดำเนินการปรับปรุงอาคารโรงงาน และอาคารสำนักงาน ซึ่งมีพื้นที่รวมเท่ากับ 65-3-89
ไร่ โดยแบ่งเป็น พื้นที่ในเขตปลอดอากรจำนวน 56-2-20 ไร่ และพื้นที่นอกเขตปลอดอากรจำนวน
9-1-69 ไร่ ตั้งอยู่บริเวณริมถนนบางนา-ตราด กม.ที่ 52 เลขที่ 105 หมู่ 3 ถนนบางนา-ตราด
ก.ม.52 ตำบลท่าข้าม อำเภอบางปะกง จังหวัดฉะเชิงเทรา

ทั้งนี้ บริษัทได้เริ่มมีรายได้จากการให้เช่าพื้นที่ในเดือนมีนาคม 2548 และเมื่อวันที่ 30 มิถุนายน
2548
กรมศุลกากรได้อนุมัติให้บริษัทเปิดดำเนินการเขตปลอดอากรเพื่อการพาณิชยกรรมและอุตสาหกรรมอย่างเป็นทางการ
โดยใช้ชื่อว่า "เขตปลอดอากร วินโคสท์" และบริษัทได้ปรับปรุงพื้นที่เพื่อให้เป็นไปตามกฎเกณฑ์
ข้อกำหนดของกรมศุลกากร เพื่อให้สามารถดำเนินการเป็นเขตปลอดอากร สำหรับประกอบการขาย
หรือให้เช่าพื้นที่แก่ผู้ประกอบการอื่นได้

เมื่อการปรับปรุงที่ดิน อาคารโรงงาน และอาคารสำนักงานแล้วเสร็จ
บริษัทจะมีพื้นที่สำหรับการประกอบธุรกิจขาย หรือให้เช่าเป็นพื้นที่เขตปลอดอากรจำนวน 38,566
ตรม. และเพื่อที่ส่วนกลางซึ่งอยู่นอกเขตปลอดอากรจำนวน 7,834 ตารางเมตร
โดยมีรายละเอียดดังนี้

+---+------------------------------------------+----------------------+
| พ |                                          | พื้นที่ (ตร.ม.)          |
| ื้น |                                          |                      |
| ท |                                          |                      |
| ี่ใ |                                          |                      |
| น |                                          |                      |
| เ |                                          |                      |
| ข |                                          |                      |
| ต |                                          |                      |
| ป |                                          |                      |
| ล |                                          |                      |
| อ |                                          |                      |
| ด |                                          |                      |
| อ |                                          |                      |
| า |                                          |                      |
| ก |                                          |                      |
| ร |                                          |                      |
+===+==========================================+======================+
| 1 | พื้นที่โรงงานรวม 6 อาคาร                     |                      |
+---+------------------------------------------+----------------------+
|   |   อาคารโรงงานที่-Plant D                   | 1,034                |
+---+------------------------------------------+----------------------+
|   |   อาคารโรงงานที่-Plant C                   | 2,792                |
+---+------------------------------------------+----------------------+
|   |   อาคารโรงงานที่-Plant C                   | 2,670                |
+---+------------------------------------------+----------------------+
|   |   อาคารโรงงานที่-Plant C                   | 990                  |
+---+------------------------------------------+----------------------+
|   |   อาคารโรงงานที่-Plant A                   | 15,540               |
+---+------------------------------------------+----------------------+
|   |   อาคารโรงงานที่-Plant B                   | 15,540               |
+---+------------------------------------------+----------------------+
| ร |                                          | 38,566               |
| ว |                                          |                      |
| ม |                                          |                      |
| พ |                                          |                      |
| ื้น |                                          |                      |
| ท |                                          |                      |
| ี่ใ |                                          |                      |
| น |                                          |                      |
| เ |                                          |                      |
| ข |                                          |                      |
| ต |                                          |                      |
| ป |                                          |                      |
| ล |                                          |                      |
| อ |                                          |                      |
| ด |                                          |                      |
| อ |                                          |                      |
| า |                                          |                      |
| ก |                                          |                      |
| ร |                                          |                      |
+---+------------------------------------------+----------------------+

  ---------------------- ------------------------------------------- -----------------------
  พื้นที่นอกเขตปลอดอากร                                                  พื้นที่ (ตร.ม.)

  1                      พื้นที่อาคารสำนักงาน รวม 3 ชั้น                    6,576

  2                      อาคารศูนย์อาหารและศูนย์แสดงสินค้า                 1,258

  รวมพื้นที่นอกเขตปลอดอากร                                               7,834
  ---------------------- ------------------------------------------- -----------------------

ณ วันที่ 31 ธันวาคม 2548 บริษัทมีลูกค้าเข้ามาเช่าพื้นที่ในเขตปลอดอากรแล้วประมาณร้อยละ 70
ของพื้นที่ให้เช่าทั้งหมด

ธุรกิจเขตปลอดอากรที่ได้รับการส่งเสริมจากกรมศุลกากร คือ
เขตพื้นที่ที่กำหนดไว้สำหรับการประกอบอุตสาหกรรม พาณิชยกรรม
หรือกิจการอื่นที่เป็นประโยชน์แก่การเศรษฐกิจของประเทศ
โดยสินค้าที่นำเข้าไปในเขตปลอดอากรจะได้รับสิทธิประโยชน์ทางอากรตามที่กฎหมายบัญญัติ
เป็นการส่งเสริมความสามารถในการแข่งขัน
และสนับสนุนให้บริษัทเข้ามาประกอบธุรกิจในประเทศไทยมากขึ้น ทั้งนี้
กิจการที่จะเข้ามาเช่าพื้นที่เขตปลอดอากร
จะต้องเป็นธุรกิจที่เกี่ยวข้องกับการส่งออกและเป็นประโยชน์ต่อเศรษฐกิจของประเทศ

บริษัทได้มุ่งเน้นการให้เช่าพื้นที่
แก่กลุ่มลูกค้าที่จะสามารถใช้สิทธิประโยชน์ของเขตปลอดอากรได้อย่างเต็มที่ ได้แก่ กิจการร่วมค้า
นักลงทุนต่างชาติที่ต้องการย้ายฐานการผลิตเข้ามาในประเทศไทย
กลุ่มผู้ประกอบการที่มีการนำเข้าวัตถุดิบ เพื่อผลิตและส่งออก กลุ่มผู้ประกอบการด้านคลังสินค้า ฯลฯ
โดยกลุ่มลูกค้าเป้าหมายนี้
จะเป็นกลุ่มที่สามารถใช้สิทธิประโยชน์จากการเป็นผู้ประกอบการในเขตปลอดอากรได้สูงสุด
เนื่องจาก สินค้า วัตถุดิบ เครื่องมือ และเครื่องจักร ที่นำเข้ามาในเขตปลอดอากร
จะยังไม่ถือเป็นการนำเข้าประเทศ ดังนั้นจะยังไม่มีภาระภาษี (อากรขาเข้า)
จนกว่าจะมีการนำสินค้า วัตถุดิบ เครื่องมือ และเครื่องจักร ดังกล่าว
ออกจากเขตปลอดอากรเข้ามาขายในประเทศไทย จึงถือว่าเป็นการนำเข้าและเกิดภาระภาษี
อีกทั้งหากผู้ประกอบการ หรือกลุ่มผู้นำเข้าในเขตปลอดอากร มีการซื้อสินค้า วัตถุดิบ เครื่องมือ
และเครื่องจักรจากในประเทศไทยเข้ามาเป็นส่วนประกอบในสินค้าที่ผลิตสำหรับการส่งออก
จะถือว่าเป็นการส่งออก ซึ่งผู้ขายจะเสียภาษีมูลค่าเพิ่มในอัตราร้อยละ 0
โดยกลุ่มลูกค้าเป้าหมายของเขตปลอดอากร ได้แก่กิจการที่ประกอบธุรกิจดังต่อไปนี้

1)  ประกอบและผลิตรถจักรยานยนต์และชิ้นส่วนอุปกรณ์

2)  ประกอบและผลิตเครื่องยนต์และเครื่องจักรกลเพื่อการเกษตรและชิ้นส่วนอุปกรณ์

3)  ประกอบและผลิตยานยนต์ เครื่องยนต์ และชิ้นส่วนอุปกรณ์

4)  ประกอบและผลิตเครื่องยนต์ เครื่องจักร เพื่อลดการใช้พลังงานน้ำมัน อาทิ เครื่องกำเนิด
    ไฟฟ้า เซลล์และเครื่องกำเนิดไฟฟ้าพลังงานแสงอาทิตย์ และชิ้นส่วนอุปกรณ์

5)  ประกอบและผลิตวัสดุ อุปกรณ์ และเครื่องมือก่อสร้าง คุณภาพสูง ด้วยเทคโนโลยีทันสมัย

6)  ประกอบและผลิตเครื่องมือและอุปกรณ์ทางการแพทย์และสาธารณสุข

7)  ประกอบและผลิตพาหนะเพื่อลดการบริโภคน้ำมันและของเล่นคุณภาพสูงอาทิ จักรยาน
    สกูตเตอร์ไฟฟ้า จักรยานโกคาร์ท โกคาร์ทแบบใช้เครื่องยนต์ รวมถึง
    Multi-Purpose-Vehicles (MPV)

8)  ประกอบและผลิตเครื่องมือ เครื่องจักรกล และอุปกรณ์ชนิดพิเศษ ด้วยเทคโนโลยีทันสมัย

9)  ประกอบและผลิตชิ้นส่วนอิเลคโทรนิคส์ เครื่องใช้ไฟฟ้า และอุปกรณ์

10) ประกอบและผลิตเครื่องประดับและอัญมณี

11) การบริการด้านการกระจายสินค้า คลังสินค้า

12) การแสดงสินค้าหรือนิทรรศการและการประชุมระหว่างประเทศ

13) การให้บริการ งานซ่อม งานด้านวิศวกรรม การตรวจสอบ
    วิเคราะห์และรับรองคุณภาพของผลิตภัณฑ์อุตสาหกรรม หรือผลผลิตทางเกษตรกรรม

จุดเด่นของเขตปลอดอากรของบริษัท คือ อาคารโรงงาน และสำนักงานสำเร็จรูปพร้อมใช้
รวมถึงบริการสาธารณูปโภคที่ครบครัน
โดยทางบริษัทได้เสนอการให้บริการอำนวยความสะดวกผู้ลงทุนเบ็ดเสร็จ (One Stop Service)
สำหรับการนำเข้าและส่งออกในการติดต่อสำนักงานกรมศุลกากร
นอกจากนี้การขนส่งวัตถุดิบและสินค้าของผู้เช่ายังสามารถทำได้อย่างสะดวก

1.  การตลาดและการแข่งขัน

    1.  ธุรกิจรับจ้างประกอบรถโกคาร์ท และจักรยาน

  นโยบายการตลาดของบริษัท

ธุรกิจรับจ้างประกอบรถโกคาร์ท และจักรยานเป็นธุรกิจที่กลุ่มผู้ถือหุ้นรายใหม่นำเข้ามา
และมีคำสั่งการผลิตจากบริษัทที่เกี่ยวข้องกับกลุ่มผู้ถือหุ้นรายใหญ่
บริษัทจึงไม่ได้มีนโยบายการขยายตลาดไปยังลูกค้ารายใหม่ ทั้งนี้
บริษัทได้หยุดดำเนินธุรกิจนี้ตั้งแต่ไตรมาสที่ 3 ปี 2548

  ภาวะอุตสาหกรรม และการแข่งขัน

ในปัจจุบัน ตลาดธุรกิจรับจ้างประกอบรถโกคาร์ทและจักรยานเพื่อการส่งออกมีเพียงน้อยราย
โดยรายใหญ่ ๆ ในประเทศไทย เช่น บริษัท บางกอกไซเคิ้ล อินดัสเตรียล จำกัด และบริษัท แอล
เอ ไบซิเคิ้ล (ประเทศไทย) จำกัด
ซึ่งทั้งสองบริษัทมีกำลังการผลิตที่เพียงพอสำหรับการรองรับความต้องการของลูกค้าอยู่แล้ว
อย่างไรก็ตาม
ในบางช่วงเวลาที่ลูกค้าของผู้ผลิตและจำหน่ายดังกล่าวมีความต้องการสินค้าค่อนข้างมาก
กำลังการผลิตของบริษัทดังกล่าวอาจไม่เพียงพอ
จึงจำต้องว่าจ้างให้บริษัทดำเนินการประกอบบางชิ้นส่วนให้
เพื่อที่จะได้นำชิ้นส่วนที่บริษัทประกอบเสร็จสิ้นไปประกอบกับชิ้นส่วนชิ้นส่วนอื่น ให้เป็นสินค้าสำเร็จรูป
เพื่อส่งมอบให้ลูกค้าต่อไป

เนื่องจากบริษัทประกอบสินค้าตามคำสั่งซื้อจากผู้ว่าจ้างเท่านั้น
และจำนวนผู้ประกอบธุรกิจรับจ้างประกอบชิ้นส่วนเฉพาะรถโกคาร์ทและจักรยานมีจำนวนน้อยราย
จึงไม่มีคู่แข่งหลักของบริษัท

  แนวโน้มอุตสาหกรรม

การเติบโตของธุรกิจรับจ้างประกอบรถโกคาร์ทและจักรยาน
ขึ้นอยู่กับการเติบโตของธุรกิจผลิตรถโกคาร์ทและจักรยานเป็นสำคัญ
ซึ่งในปัจจุบันประเทศไทยยังมีผู้ผลิตรถโกคาร์ทและจักรยานส่งออกอยู่น้อยราย
และตลาดของธุรกิจรับจ้างประกอบชิ้นส่วนของสินค้าประเภทนี้ค่อนข้างแคบ อย่างไรก็ตาม
การเติบโตของธุรกิจนี้จะขึ้นอยู่กับความนิยมของผู้บริโภคในต่างประเทศเป็นสำคัญ
ซึ่งในปัจจุบันส่วนใหญ่ความนิยมของผู้บริโภคในต่างประเทศจะเกี่ยวกับการกีฬา
และสันทนาการเพื่อสุขภาพ ซึ่งในภาพรวมของนานาชาติยังมีความต้องการอย่างต่อเนื่อง

2.  ธุรกิจให้เช่าพื้นที่ อาคารและโรงงานในเขตปลอดอากร

  นโยบายการตลาดของบริษัท

บริษัทมุ่งหาลูกค้าจากทั้งผู้ประกอบการในประเทศและต่างประเทศที่ต้องการเข้ามาประกอบกิจการในประเทศไทย
เพื่อต้องการได้รับสิทธิประโยชน์ทางภาษีอากร โดยบริษัทจะศึกษาติดตามถึงการเจรจาการค้า
และนโยบายของรัฐบาลในการส่งเสริมและสนับสนุนธุรกิจต่าง ๆ
เพื่อเข้าไปเสนอโอกาสให้ผู้ประกอบการเข้ามาประกอบธุรกิจในเขตปลอดอากรของประเทศไทย
โดยมีจุดขายอยู่ที่สิทธิประโยชน์ทางภาษีอากรที่ผู้ประกอบการเหล่านั้นจะได้รับ

  ภาวะอุตสาหกรรม และการแข่งขัน

ธุรกิจการขายหรือให้เช่าพื้นที่ในเขตปลอดอากรจะแข่งขันกันในด้านความสมบูรณ์ของระบบสาธารณูปโภคที่มีคุณภาพและได้มาตรฐาน
โดยทำเลที่ตั้งของโครงการ
และการให้บริการที่ครบวงจรภายในโครงการหรือบริเวณที่ใกล้เคียงกับโครงการ เช่น
ธนาคารพาณิชย์ ตู้เอทีเอ็ม สถานีบริการน้ำมัน สถานพยาบาล ร้านค้า โทรศัพท์สาธารณะ
จะเป็นปัจจัยสำคัญของความสำเร็จของโครงการ นอกจากนี้ การให้บริการหลังการขายต่าง ๆ
ที่เป็นสิ่งอำนวยความสะดวกให้กับลูกค้าในโครงการ เช่น บริการขนส่งสินค้าและคลังสินค้า
การกระจายสินค้า การให้บริการติดต่อเจ้าหน้าที่ศุลกากร จะช่วยเพิ่มมูลค่าให้กับธุรกิจนี้ด้วย

ปัจจุบัน มีเขตปลอดอากรมากกว่า 20 เขต
ส่วนใหญ่กระจายอยู่ตามที่ตั้งของเขตนิคมอุตสาหกรรมต่าง ๆ ในเขตภาคกลางและภาคตะวันออก
แต่คู่แข่งหลักของบริษัทที่ตั้งอยู่ในบริเวณใกล้เคียงกัน จำนวน 3 แห่ง ดังนี้

1.  บริษัท ไทคอน อินดัสเทรียล คอนเน็คชั่น จำกัด (มหาชน) (TICON)
    ซึ่งตั้งอยู่ในนิคมอุตสาหกรรมอมตะนคร จังหวัดชลบุรี

2.  บริษัท โทเทิล อินดัสเตรียล เซอร์วิสเซส จำกัด (TISCOM)
    ซึ่งตั้งอยู่ในนิคมอุตสาหกรรมแหลมฉบัง จังหวัดชลบุรี

3.  นิคมอุตสาหกรรมปิ่นทอง (PIN THONG I.E.) จังหวัดชลบุรี

  แนวโน้มอุตสาหกรรม

การเติบโตของธุรกิจการขาย หรือให้เช่าพื้นที่ในเขตปลอดอากร
แปรผันโดยตรงกับภาวะเศรษฐกิจโดยรวมของประเทศ
ซึ่งคาดการณ์ว่าการเติบโตทางเศรษฐกิจภายในประเทศยังคงมีอัตราการขยายตัวอย่างต่อเนื่อง
นอกจากนี้ นโยบายการส่งเสริมการลงทุนและการปรับเปลี่ยนกฎเกณฑ์หรือเงื่อนไขต่าง ๆ
เพื่อดึงดูดการลงทุนจากต่างประเทศในธุรกิจที่เกี่ยวเนื่องกับการส่งออกของภาครัฐ
จะเป็นปัจจัยสนับสนุนการลงทุนในโครงการเขตปลอดอากร

  3.3 การจัดการผลิตภัณท์หรือบริการ

  3.3.1 ธุรกิจรับจ้างประกอบรถโกคาร์ท

  ลักษณะการได้มาซึ่งวัตถุดิบที่ใช้ในการประกอบธุรกิจ

เนื่องจากบริษัทเป็นเพียงผู้รับจ้างประกอบชิ้นส่วนรถโกคาร์ท ชิ้นส่วนทุกอย่างลูกค้าเป็นผู้จัดหาให้
โดยบริษัทมีหน้าที่ประกอบรถให้เป็นไปตามแบบที่ลูกค้ากำหนด

  ผลกระทบต่อสิ่งแวดล้อม

  ธุรกิจรับจ้างประกอบรถโกคาร์ทไม่มีผลกระทบต่อสิ่งแวดล้อม

  งานที่บริษัทไม่ส่งมอบ

ณ วันที่ 31 ธันวาคม 2548 บริษัทไม่มีงานที่ยังไม่ได้ส่งมอบ
และบริษัทได้หยุดดำเนินการรับจ้างผลิตรถโกคาร์ทตั้งแต่ไตรมาสที่ 3 ปี 2548

  3.3.2 ธุรกิจให้เช่าพื้นที่ อาคารและโรงงานในเขตปลอดอากร

  ลักษณะการได้มาซึ่งพื้นที่ให้เช่า

ที่ดิน อาคาร และโรงงานที่ให้บริการในธุรกิจให้เช่าพื้นที่
อาคารและโรงงานในเขตปลอดอากรเป็นสินทรัพย์ของบริษัทเอง

  ผลกระทบต่อสิ่งแวดล้อม

ธุรกิจให้เช่าพื้นที่ อาคารและโรงงานในเขตปลอดอากรไม่มีผลกระทบต่อสิ่งแวดล้อม เนื่องจาก
บริษัทได้คัดเลือกลูกค้าที่จะเข้ามาเช่าพื้นที่ เฉพาะรายที่มีการผลิตที่ไม่สร้างผลกระทบต่อสิ่งแวดล้อม